Suchinthana/ta-wikipedia huggingface dataset:
காட்டுச் சூரியகாந்தி

காட்டுச் சூரியகாந்தி (Tithonia diversifolia) என்பது "சப்பானிய  சூரியகாந்தி" என அறியப்படும் பூக்குந்தாவரமாகும். இது கிழக்கு மெக்சிக்கோ மற்றும் மத்திய அமெரிக்காவை தாயகமாகக் கொண்டதும் ஏனைய பகுதிகளுக்கு அறிமுகப்படுத்தப்பட்ட தாவரமாகவுள்ளது. இது வளரும் இடத்திற்கு ஏற்ப ஆண்டுத் தாவராமாகவோ, பல்லாண்டுத் தாவரமாகவோ இருக்கும்.

உசாத்துணை

வெளி இணைப்புகள்

மலர்கள்
சூரியகாந்திக் குடும்பம்
பிரகலாத் கேசவ் அத்ரே

பிரகலாத் கேசவ் அத்ரே என்பவர் மராத்திய எழுத்தாளரும்  கவிஞரும் ஆவார்.
இவர் ஆச்சார்யா அத்ரே என்றும் அழைக்கப்பட்டார். மராத்தா என்ற மராத்திய இதழின் நிறுவனரும் ஆசிரியரும் ஆவார். இவர் சில மராத்திய திரைப்படங்களுக்கான கதைகளை எழுதியுள்ளார்.

சியாம்சி ஆய் என்ற பெயரில் இவர் தயாரித்த மராத்திய திரைப்படம் தேசிய விருதினைப் பெற்றது,

எழுதியவை

நாடகங்கள்
அசீ பாயகோ ஹவீ
உத்யாசா ஸம்ஸார
ஏகச பியாலா-விடம்பன
கவடீசும்பக
குருதட்சிணா
கராபாஹேர
ஜக காய மஹணேல?
டாக்டர லாகூ
தோ மீ நவ்ஹேச
பராசா காவளா
பாணிக்ரஹண
பிரகலாத
பிரீத்திசங்கம
புவா தேதே பாயா
பிரம்மச்சாரி
பிரமாசா போபளா
மீ உபா ஆஹே
மீ மந்திரீ ஜாலோ
மோரூசீ மாவசீ
லக்னாசீ பேடீ
வந்தே பாரதம்
வீரவசன
சிவசமர்த்த
ஸம்ராட சிம்ம
ஸாஷ்டாங்க நமஸ்கார

காவியங்கள்

கீதகங்கா
ஜேண்டூசீ புலே

மேற்கோள்கள்

மராத்தியக் கவிஞர்கள்
1898 பிறப்புகள்
1969 இறப்புகள்
இருபதாம் நூற்றாண்டு இந்திய அரசியல்வாதிகள்
விரிவு இணைப்பு

விரிவு இணைப்பு அல்லது நகர்வு இணைப்பு என்பது, கட்டிடங்களிலும் பிற அமைப்புக்களிலும், ஏற்படக்கூடிய நகர்வுகளைப் பாதுகாப்பாகத் தாங்கக்கூடிய வகையில் அவற்றின் வெவ்வேறு பகுதிகளிடையே உருவாக்கப்படும் இணைப்பு முறையைக் குறிக்கும். கட்டிடங்கள் அல்லது பிற அமைப்புக்களில் மேற்படி நகர்வுகள் வெப்பநிலை மாற்றங்களாலும், கட்டிடப் பொருட்கள் வேறு காரணங்களால் சுருங்கி விரிவதாலும், அதிர்வுகளாலும், பல்வேறு காரணங்களால் கட்டிடப் பகுதிகள் வேறுபட்ட அளவில் நிலத்துள் இறங்குவதாலும், புவியதிர்ச்சி போன்றவற்றாலும் ஏற்படுகின்றன. விரிவு இணைப்புக்களைப் பொதுவாகக் கட்டிடங்கள், பாலங்கள், நடை பாதைகள், தொடர்வண்டிப் பாதைகள், குழாய் அவைப்புக்கள், கப்பல்கள் போன்றவற்றில் காணலாம்.

மேற்படி அமைப்புகளில் விரிவு இணைப்புகள் இல்லாதவிடத்து, முன் குறிப்பிட்டவாறு நகர்வுகள் ஏற்படும்போது ஏற்படும் தகைப்புக்களினால், அந்த அமைப்புக்களில் வலுக் குறைவாக உள்ள இடங்களில் அல்லது வேறுபட்ட கட்டிடப் பொருட்கள் சந்திக்கும் இடங்களில் வெடிப்பு ஏற்பட வாய்ப்பு ஏற்படுகிறது.

கட்டுமான அமைப்புக்கள்
தேட்டகுடி அரிகர வினாயக்ராம்

தேட்டக்குடி ஹரிஹர வினாயக்ராம் (Thetakudi Harihara Vinayakram, பி:சூன்  24, 1944), அல்லது பரவலாக விக்கு வினாயக்ராம்,  கிராமி விருது பெற்ற இந்திய தாளயிசைக் கலைஞர் ஆவார். இவர் மண்குடத்தாலான கடத்தினை கருநாடக இசைக் கச்சேரிகளில் பயன்படுத்துகிறார். மேற்கத்திய மற்றும் இந்துத்தானிக் கலைஞர்களுடன் இணைந்து இசைத்துள்ளார்; இதன்மூலம் தமிழகத்தின் கடத்தின் பெருமையை அனைவரும் அறியச் செய்தவராவார்.

விருதுகள்
 பத்மசிறீ விருது, 2002
 சங்கீத நாடக அகாதமியின் மிக உயரிய விருதான சங்கீத நாடக அகாதமி கூட்டாளர் பெருமை, 2012
 பத்ம பூசன் விருது, 2014

மேற்கோள்கள்

வெளி இணைப்புகள்

 Vikku Vinayakram at Last.fm

பத்ம பூசண் விருது பெற்ற தமிழர்கள்
பத்மசிறீ விருது பெற்ற தமிழர்கள்
கடம் இசைக் கலைஞர்கள்
1944 பிறப்புகள்
வாழும் நபர்கள்
பத்மசிறீ விருது பெற்ற கலைத் துறையினர்
மோர்சிங் இசைக் கலைஞர்கள்
20 – 21 ஆம் நூற்றாண்டுக் கால கருநாடக இசைக் கலைஞர்கள்
சென்னை இசைக்கலைஞர்கள்
புன்டசுலீகா

புன்டசுலீகா (The Fußball-Bundesliga ; Bundesliga) என்பது செருமனியின் முதல்நிலைக் கால்பந்துக் கூட்டிணைவுத் தொடராகும்.  இதுவே உலக அளவில் இரசிகர்கள் வருகை தரும் விளையாட்டுக் கூட்டிணைவாகும்.  செருமனியின் கால்பந்துக் கூட்டிணைவு அமைப்பின் உயர்மட்ட நிலையாக உள்ள இதுவே, செருமனியின் முதன்மையான கால்பந்துப் போட்டித்தொடர் ஆகும்.  இதில் 18 அணிகள் பங்கேற்கும்.  2. புன்டசுலீகா-வுடன் அணிகள்-தகுதிக் குறைப்பு-தகுதியுயர்வு முறைமையில் செயல்படுகிறது.  ஒவ்வொரு பருவமும் ஆகத்து மாதம் தொடங்கி மே-மாதம் முடிவடைகிறது.  சில போட்டிகள் தவிர்த்து, பெருமளவிலான போட்டிகள் வார-இறுதி நாட்களில் நடத்தப்படுகின்றன.  அனைத்து புன்டசுலீகா அணிகளும் செருமன் கால்பந்துச் சங்கக் கோப்பைக்குத் (DFB-Pokal) தகுதிபெறும்.  புன்டசுலீகா வாகையாளர் செருமானிய உன்னதக் கோப்பைக்குத் (DFL-Supercup) தகுதிபெறுவர்.

1963-ஆம் ஆண்டில் புன்டசுலீகா தொடங்கப்பட்டதிலிருந்து மொத்தமாக 52 அணிகள் பங்கேற்று இருக்கின்றன.  பேயர்ன் மியூனிக் அணி அதிகபட்சமாக 22 முறை புன்டசுலீகா வாகையர் பட்டத்தை வென்றிருக்கிறது.  பொருசியா டார்ட்மண்ட், ஹாம்பர்க், வெர்டர் பிரமன், பொருசியா மொன்சன்கிளாட்பாச் மற்றும் ஸ்டுட்கார்ட் போன்ற அணிகளும் புன்டசுலீகா பட்டத்தை வென்றுள்ளன.  தேசிய கால்பந்துக் கூட்டிணைவுகளில் புன்டசுலீகா, முக்கியமான ஒன்றாகும்.  அண்மைக்கால செயல்பாடுகளின் அடிப்படையில் யூஈஎஃப்ஏ கூட்டிணைவுக் குணக தரவரிசையில் மூன்றாம் இடத்தில் இருக்கிறது.  உலகிலேயே அதிக அரங்க-பார்வையாளர்களைக் கொண்ட கால்பந்துக் கூட்டிணைவாக புன்டசுலீகா விளங்குகிறது; 2011-12 பருவத்தின் போதான சராசரி பார்வையாளர் வருகை 45,134-ஆனது (அனைத்து விளையாட்டுகளிலும்) உலகிலேயே இரண்டாவது அதிகபட்ச வருகைப்பதிவாகும்.  மேலும், 200-க்கும் அதிகமான நாடுகளில் புன்டசுலீகா ஒளிபரப்பப்படுகிறது.

1962-ஆம் ஆண்டில் டார்ட்மண்டில் புன்டசுலீகா கருத்துருப் பெற்று, முதல் பருவம் 1963-இல் தொடங்கப்பட்டது.  தொடங்கப்பட்ட காலம் முதல் இன்று வரை பல்வேறு விதமான அமைப்பு மாற்றங்களைச் சந்தித்து வருகிறது.  ஆரம்பத்தில் செருமானிய கால்பந்துச் சங்கத்தினால் தொடங்கப்பட்ட புன்டசுலீகா, தற்போது செருமன் கால்பந்துக் கூட்டிணைவினால் நிர்வகித்து நடத்தப்படுகிறது.

குறிப்புதவிகள் 

ஐரோப்பாவில் காற்பந்துப் போட்டிகள்
செருமனியில் விளையாட்டு
எரெடிவிசி

எரெடிவிசி (Eredivisie, ) என்பது நெதர்லாந்து நாட்டின் உச்சகட்ட கால்பந்துக் கூட்டிணைவுப் போட்டித்தொடராகும்.  இதனை டச்சு அரச கால்பந்துச் சங்கம் நடத்துகின்றது.  தொழில்முறை கால்பந்து விளையாட்டு தொடங்கப்பட்ட இரண்டு ஆண்டுகளுக்குப் பிறகு 1956-ஆம் ஆண்டில் எரெடிவிசி ஆரம்பிக்கப்பட்டது.  2011-12 பருவம் முடிந்த பிறகு ஐரோப்பாவில் ஒன்பதாவது சிறந்த கால்பந்துக் கூட்டிணைவாக யூஈஎஃப்ஏ குணகம் கொண்டு தரவரிசை கொடுக்கப்பட்டது.

எரெடிவிசி கூட்டிணைவில் மொத்தம் 18 அணிகள் பங்கேற்கும்.  நெதர்லாந்தின் இரண்டாம்-நிலை கால்பந்துக் கூட்டிணைவான ஈர்ஸ்டே டிவிசி-யுடன் அணிகளை தகுதிகுறைப்பு-தகுதியேற்றம் முறைமையில் இது செயல்படுகிறது.  பருவத்தின் முடிவில் அதிக புள்ளிகள் பெற்றிருக்கும் அணி டச்சு தேசிய வாகைத்தொடர் பட்டத்தை வெல்லும்.  ஆம்ஸ்டர்டம் நகரை அமைவிடமாகக் கொண்ட அயாக்சு அணியே இதுவரை அதிகமுறை வாகையர் பட்டம் வென்றிருக்கிறது; 24 எரெடிவிசி பட்டங்கள் (மொத்தமாக 32 தேசிய வாகையர் பட்டங்கள்). பிஎஸ்வி எய்ந்தோவன் 18 (21) பட்டங்களுடன் அடுத்த இடத்தில் உள்ளது.  மூன்றாம் இடத்தில் ஃபெயினூர்டு 9 (14) பட்டங்களுடன் இருக்கிறது.

வெளியிணைப்புகள்
Eredivisie.nl – அதிகாரபூர்வ வலைதளம் 

ஐரோப்பாவில் காற்பந்துப் போட்டிகள்
நெதர்லாந்தில் விளையாட்டு
ஓசியானியா கால்பந்துக் கூட்டமைப்பு

ஓசியானியா கால்பந்துக் கூட்டமைப்பு (Oceania Football Confederation (OFC)) என்பது ஆறு கண்டரீதியான கால்பந்துக் கூட்டமைப்புகளில் ஒன்றாகும்.  இது நியூசிலாந்து, தொங்கா, பிஜி மற்றும் பசிபிக் தீவுகள் ஆகியவற்றை உள்ளடக்கிய ஓசியானியா பிராந்தியத்தின் கால்பந்துக் கட்டுப்பாட்டு அமைப்பாகும்.  ஓசியானியா பகுதியில் கால்பந்து விளையாட்டைப் பிரபலப்படுத்துவதும், பிராந்தியக் கால்பந்து சங்கங்களுக்கிடையேயான போட்டிகளை நடத்துவதும், கால்பந்து உலகக்கோப்பைக்குத் தகுதிப் போட்டிகளை நடத்துவதும் இக்கூட்டமைப்பின் பணிகளாகும்.

பன்னாட்டுக் கால்பந்து சங்கங்களின் கூட்டமைப்பின் ஆறு பிராந்திய கூட்டமைப்புகளில் ஓசியானியா கால்பந்துக் கூட்டமைப்பே உறுப்பினர் சங்கங்களின் எண்ணிக்கையில் மிகச்சிறியதும், பெரும்பாலும் தீவு நாடுகளால் ஆனதும் ஆகும்.  மேலும், இப்பிராந்தியத்தில் கால்பந்து அவ்வளவாக பிரபலமான விளையாட்டு இல்லை.  ஆகையால், உலக அளவிலான கால்பந்து விளையாட்டில் இதன் தாக்கம் குறைவே.  பெரும் பெயர் பெற்ற கால்பந்துக் கழகங்களில் விளையாடும் அளவுக்கு வீரர்களும் இக்கூட்டமைப்பில் இல்லை.  2006-ஆம் ஆண்டு ஆத்திரேலியா இக்கூட்டமைப்பிலிருந்து விலகி ஆசிய கால்பந்துக் கூட்டமைப்பில் இணைந்த பிறகு நியூசிலாந்தே இக்கூட்டமைப்பில், பெரிய கால்பந்துச் சங்கமாக இருக்கிறது.

ஓசியானியா கால்பந்துக் கூட்டமைப்பு நவம்பர் 15, 1966, அன்று தோற்றுவிக்கப்பட்டது.  இக்கூட்டமைப்பின் தலைமையகம் நியூசிலாந்தில் உள்ள ஆக்லாந்து நகரில் அமைந்துள்ளது.

மேலும் பார்க்க
பன்னாட்டுக் கால்பந்து சங்கங்களின் கூட்டமைப்பு
ஆசிய கால்பந்துக் கூட்டமைப்பு
ஆப்பிரிக்க கால்பந்துக் கூட்டமைப்பு
ஐரோப்பிய கால்பந்து சங்கங்களின் ஒன்றியம்
தென்னமெரிக்க கால்பந்துக் கூட்டமைப்பு
வட, மத்திய அமெரிக்க மற்றும் கரீபியன் கால்பந்துக் கூட்டமைப்பு

குறிப்புதவிகள்

வெளியிணைப்புகள்
 Oceania Football Confederation Official Site
 Oceania Football Confederation, Soccerlens.com. Retrieved: 09/10/2010.

கால்பந்தாட்ட அமைப்புகள்
ஆத்திரேலியாவில் விளையாட்டு
நியூசிலாந்தில் விளையாட்டு
யுன்னான்

யுன்னான் (எளிய சீனமொழி 云南, மரபார்ந்த சீனமொழி 雲南 ஆங்கிலம் Yunnan) என்பது சீனாவின் மாகாணங்களில் ஒன்று. இது சீனாவின் தென்மேற்கில் அமைந்துள்ளது. இம்மாகாணத்தின் தலைநகர் குன்மிங். கிமு இரண்டாம் நூற்றாண்டின் இறுதியில் இது ஹன் அரச வம்சத்தின் ஆட்சிக்கு உட்பட்டிருந்தது.

எல்லை
சீனாவின் மாகாணங்களில் திபெத்து, சிச்சுவான், குயீசூ, குவாங்சீ ஆகியவற்றுடனும் மியான்மர், லாவோஸ், வியட்னாம் உள்ளிட்ட நாடுகளுடனும் எல்லையைக் கொண்டுள்ளது.

ஆளுமைப் பிரிவு
எட்டு நகரப்பகுதிகள் எட்டு தன்னாட்சிப்பகுதிகள் என இது பதினாறு பிரிவுகளைக் கொண்டது. தாலி நகரம் முக்கிய இடம் பெறுகிறது.

மக்கள்
இங்கு பல்வேறு இன மக்கள் வசிக்கின்றனர். சீன அரசால் ஏற்றுக்கொள்ளப்பட்ட 56 இனக்குழுக்களில் 35 இனக்குழு இந்த மாகாணத்தில் வாழ்கின்றனர்.

இயற்கை வளங்கள்
இது இயற்கை வளங்களும், தாதுக்களும் நிரம்பிய பகுதி. இங்கு காப்பி தயாரிப்பு முக்கிய இடம் பெறுகிறது. அரிசி, சோளம், உருளைக் கிழங்கு உள்ளிட்டவையும் விளைவிக்கப்படுகின்றன.

இம்மாகாணத்தின் வடமேற்கில் உயர்ந்த மலைகளும் தென்கிழக்கில் தாழ்ந்த நிலப்பகுதியும் உள்ளன.
இங்குள்ள இயற்கைச் சூழலால் கவரப்பட்டுப் பலர் வருகின்றனர். சுற்றுலாத் துறையும் வருவாயில் முக்கியப் பங்கு வகிக்கின்றது. யுனெசுகோவின் பாரம்பரியக் களங்களும், தேசியப் பூங்காக்களும் இங்கு உள்ளன.

போக்குவரத்து
இங்கு ரயில் போக்குவரத்து வசதி உண்டு. பிற நாடுகளை இணைக்கும் சாலைப் போக்குவரத்தும் உள்ளது.

மேற்கோள்கள்

சீனாவின் மாகாணங்கள்
பரமசாயிகம் (சிற்பநூல்)

இந்தியச் சிற்ப மரபில் பரமசாயிகம் அல்லது பரமசாயிபதம் என்பது, 32 வகைகளாகச் சொல்லப்படும் தள அமைப்புக்களில் ஒன்று. "இது ஒவ்வொரு பக்கமும் ஒன்பதாகப் பிரிக்கப்பட்டு மொத்தம் எண்பத்தோரு (9 x 9) பதங்களைக் (நிலத்துண்டு) கொண்டது. இந்த அமைப்பில்,  நடுவில் வரக்கூடிய ஒன்பது பதங்கள் பிரம்மாவுக்கு உரியன. இதைச் சுற்றி. ஒன்றன்பின் ஒன்றாக இரண்டு வளையங்களாகப் பதங்கள் அமைந்துள்ளன. பிரம பதத்துக்கு அடுத்துள்ள வளையம் இரண்டு பதங்கள் அகலம் கொண்டது. இவை மொத்தம் எட்டு தேவர்களுக்கு உரியவையாகப் பிரிக்கப்பட்டுள்ளன. வெளிப்புற வளையம் ஒரு பதம் அகலம் கொண்டது. இதில் அமைந்துள்ள 32 பதங்கள் ஒருவருக்கு ஒன்றாக 32 தேவர்களுக்கு உரியவை.

உட்சுற்றில், பிரம பதத்துக்கு நேர் கிழக்கே உள்ள ஆறு பதங்களை உள்ளடக்கிய பகுதி பூதரனுக்கு உரியது. இதுபோல் கிழக்கு, தெற்கு, மேற்கு ஆகிய திசைகளில் உள்ள பதங்கள் முறையே ஆரியகன், விவசுவதன், மித்திரன் ஆகிய தேவர்களுக்கும், உரியவை. நான்கு மூலைகள் ஒவ்வொன்றும் இரண்டிரண்டு தேவர்களுக்கானவை. உட்சுற்றில் வடகிழக்கு மூலையில் அபவத்சன், ஆபவத்சன் ஆகிய தேவர்களுக்கும், தென்கிழக்கு மூலையில் சவித்திரன், சாவித்திரன் ஆகியோருக்கும், தென்மேற்கு மூலையில் இந்திரன், இந்திரஜயன் ஆகியோருக்கும், வடமேற்கு மூலையில் உருத்திரன், உருத்திரஜயன் ஆகியோருக்கும் இரண்டிரண்டு பதங்கள் உள்ளன.

வெளிச் சுற்றில், வடகிழக்கு மூலையில் ஈசனுக்கும், அங்கிருந்து வலஞ்சுழியாக பர்சன்யன், சயந்தன், மகேந்திரன், பானு, சத்தியன், பிருசன், அந்தரிக்சன், அக்கினி, பூசன், விததன், கிருகக்சதன், யமன், கந்தர்வன், பிருங்கராசன், மிருசன், பிதிரர், தௌவர்கன், சுக்ரீவன், புட்பதந்தன், வருணன், அசுரன், சோசன், ரோகன், மாருதன், நாகன், முக்கியன், பல்லாடன், சோமன், மிருகன், அதிதி, உதிதன் ஆகிய 32 தேவர்களுக்கும் தலா ஒவ்வொரு பதம் உள்ளது. இவர்கள் ஒவ்வொரு பதத்துக்கு அதிபதிகள் ஆகையால் இவர்களை ஏகபதாதிபதிகள் என்பர்.

குறிப்புகள்

உசாத்துணைகள்
 Acharya, Prasanna Kumar., Architecture of Manasara, Translated from Original Sanskrit Text, New Barathiya Book Corporation, Delhi, 2010.
 பவுன்துரை, இராசு., தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம், மெய்யப்பன் பதிப்பகம், சிதம்பரம், 2004.

இவற்றையும் பார்க்கவும்
 சிற்பநூல்களில் நிலப்பிரிவு வகைகள்

சிற்ப நூல்கள்
சிசுநாக வம்சம்

சிசுநாக வம்சம் (Shishunaga dynasty) என்பது சிசுநாகன் எனும் அரசரால்  நிறுவப்பட்ட ஒரு மகத வ‍ம்சமாகும். இவர் கிமு 412ல்  மகதப் பேரரசை நிறுவினார்.  ராஜகிரகம் இப்பேரரசின் முதல் தலைநகராக இருந்தது பின்னர் தலைநகர்  பாடலிபுத்திரத்திற்கு  (தற்போது பீகார் மாநிலத்தில் உள்ள) மாற்றப்பட்டது. 

மகத நாட்டு மன்னர் சிசுநாகன் அவந்தி நாட்டை வென்று மகதத்துடன் இணைத்துக் கொண்டார். சிசுநாகனுக்குப் பின் மன்னரான அவரது மகன் காலசோகன் எனும் காகவர்மன் ஆட்சிக் காலத்தில் இரண்டாவடது இரண்டாம் பௌத்த சங்கம் வைசாலியில் கூடியது.

சிசுநாக வம்ச ஆட்சியாளர்கள்
 சிசுநாகன்,  (கிமு 412–395) 
 காகவர்ணன்  
 சேமதரண்
 சத்தரௌஜஸ் 
 நந்திவர்தனன்
 மகாநந்தி (கிமு ? - 345)

உசாத்துனைகள்

 
 

இந்தியப் பேரரசுகள்
இந்துப் பேரரசுகள்
இந்திய அரச மரபுகள்
மகாபாரதத்தில் நாடுகள்
ஆசியாவின் முன்னாள் நாடுகள்
மகத நாடு
பண்டைய இந்தியா
அல்ஜீரிய தேசிய காற்பந்து அணி

அல்சீரியா தேசிய கால்பந்து அணி (Algeria national football team, ) பன்னாட்டு   காற்பந்தாடப் போட்டிகளில் அல்சீரியாவின் சார்பாக விளையாடும் தேசிய அணியாகும். இதனை அல்சீரியாவில் காற்பந்தாட்டங்களை ஒழுங்குபடுத்தும்  அல்சீரியக் கால்பந்துக் கூட்டமைப்பு மேலாண்மை செய்கிறது. இதன் தாயக விளையாட்டரங்கமாக அல்ஜியர்ஸ் நகரிலுள்ள இசுடேடு 5 சூய்யி 1962 விளங்குகிறது. இந்த அணியின் தலைமை பயிற்றுனராக வாகித்  அலிகோட்சிக் உள்ளார். அல்சீரியா  சனவரி 1, 1962 அன்று நிறுவப்பட்டு  பன்னாட்டுக் கால்பந்து சங்கங்களின் கூட்டமைப்பில்  சனவரி 1, 1964 அன்று இணைந்தது.

அல்சீரியா நான்கு உலகக்கோப்பை இறுதிப் போட்டிகளில் பங்கேற்க தகுதி பெற்றுள்ளது: 1982, 1986, 2010, மற்றும் 2014. அல்சீரியா ஆபிரிக்க நாடுகளின் கோப்பையை 1990இல் வென்றுள்ளது.

அல்சீரியாவின் வழமையான எதிராளிகளாக மொராக்கோ, துனீசியா மற்றும் எகிப்து கால்பந்து அணிகள் உள்ளன.

மேற்சான்றுகள்

தேசியக் கால்பந்து அணிகள்
அல்சீரியாவில் விளையாட்டு
காளிமுத்துப் புலவர்

காளிமுத்துப் புலவர் என்பவர் 17-ஆம் நூற்றாண்டில் வாழ்ந்த ஒரு புலவர். இவர் மயிலம் பகுதியில் வாழ்ந்த வள்ளல் "குழந்தை" என்பவரால் பேணப்பட்டவர். இந்த வள்ளல் "குழந்தை விசயன்" என வழங்கப்பட்டவர். இவரது தந்தை பெயர் வேலப்பன்.

காளிமுத்துப் புலவர் பாடிய பாடல்கள் ஏழு புறத்திரட்டு நூலில் இடம் பெற்றுள்ளன. அவை அகப்பொருள் பாடல்கள். கட்டளைக் கலித்துறைப் பாடல்களால் ஆனவை. கோவைச் சிற்றிலக்கியப் பாடல்கள் இவ்வாறு அமைவது மரபு. எனவே இந்தப் பாடல்கள் 'குழந்தை கோவை' என்னும் நூலில் இடம் பெற்றிருந்த பாடல்களில் சில எனக் கொள்ள இடம் உண்டு.

புலவர்கள்
17 ஆம் நூற்றாண்டுத் தமிழ் நூல்கள்
17-ஆம் நூற்றாண்டு மக்கள்
வி. சூ. நைப்பால்

சர் வித்யாதர் சுராஜ் பிரசாத் நைபால் (V. S. Naipaul; 17 ஆகத்து 1932 – 11 ஆகத்து 2018), அல்லது வித்யாதர் சூராஜ்பிரசாத் நைப்பால், டிரினிடாடில் பிறந்து வளர்ந்த பிரித்தானிய எழுத்தாளர் ஆவார். இவரது பாட்டனார்கள் இந்தியாவில் இருந்து புலம் பெயர்ந்தோர் ஆவர். 2001 ஆம் ஆண்டில் இவர் இலக்கியத்திற்கான நோபல் பரிசு பெற்றார்.

பிறப்பும், கல்வியும்
இவர் கரீபியன் தீவில் ஒன்றான டிரினாட் நகரில் 1932ஆம் ஆண்டு பிறந்தார்.
ஸ்பெயின் போர்ட்டில் அரசி ராயல் கல்லூரியில் பயின்றார் வெளிநாட்டில் சென்று படிக்க டிரினிட்டாட் அரசு கல்வி உதவித் தொகை இவருக்கு  வழங்கியது.அந்த உதவித் தொகையைக் கொண்டு ஆங்கில இலக்கியம் படிக்க ஆக்சுபோர்டுக்குச் சென்று கல்வி பயின்றார்.

படைப்புகள்
மனத்தில் உறுதியும் தெளிவும் கொண்ட நைப்பால் நூல்கள் பல எழுதினார். புதினங்களும் பயணநூல்களும் எழுதி உள்ளார். இசுலாமிய நாடுகளான ஈரான் இந்தோனேசியா பாகிஸ்தான் ஆகிய நாடுகளுக்குச் சுற்றுப் பயணம் மேற்கொண்டு தம் அனுபவங்களையும் கருத்துகளையும் ஒரு நூலில் எழுதினார். பல்வேறு நாடுகளின் அடிமைகள் பற்றியும் கொரில்லாப் போராட்டம் பற்றியும் அரசியல்வாதிகளின் ஊழல்கள் ஏழைகளின் ஒடுக்கப்பட்டோரின் நிலைகள் பற்றியும் தம் நூல்களில் எழுதியுள்ளார். மூன்றாம் உலக நாடுகளில் நிலவும் பண்பாட்டுச் சிக்கல்கள் பற்றியும் எழுதினார். இந்தியாவிலும் பயணம் செய்து மூன்று நூல்கள் எழுதினார்.

திருமணம்
ஆக்சுபோர்டில் பாட்ரிசியா ஆன் ஹேல் என்னும் பெண்ணைச் சந்தித்தார். 1955இல் அவரைத் திருமணம் செய்து கொண்டார். அவர் மனைவி 1996 இல் இறந்தார். பின்னர் நதிரா என்னும் பெண்ணை மணந்துகொண்டார்.

பட்டங்களும் பரிசுகளும்
புக்கர் பரிசு (1971)
நைட் பட்டம் (1981)
டேவிட் கோகன் பிரிட்டிசு இலக்கியப் பரிசு (1993)
நோபல் பரிசு (2001)
கேம்பிரிட்ஜ் மற்றும் கொலம்பியா பல்கலைக் கழக சிறப்பு முனைவர் பட்டங்கள்.

குறிப்பிடத்தக்க நூல்கள்
 Miguel Street   (1959)
 A House for Mr Biswas (1961)
 A Bend in the River       (1979)
 A Way in the World      (1994)
 An Area of Darkness     (1963)
 In a Free State              (1971)
 India: An wounded  civilization (1977)
 Among the Believers:An Islamic Journey (1981)
 The Enigma of Arrival   (1987)
 India:A Million Mutinies Now (1990)
 Reading and Writing:A Personal Account (200)
 Literary Occasions (2004)
 Guerrillas     (2012)

வரலாறு
பாட்ரிக் பிரஞ்ச் என்பவர் நைப்பாலின் வாழ்க்கை வரலாற்றை எழுதியுள்ளார். 500 செல்வாக்குப் படைத்தோர் பட்டியலில் வீ எஸ் நைப்பாலும் ஒருவராகத் தேர்ந்தெடுக்கபட்டுள்ளார். டெப்ரடும் சண்டே டைம்சும் (இங்கிலாந்து) இணைந்து தெரிவு செய்துள்ளனர். (2014) இங்கிலாந்தில் வில்சயரில் தற்பொழுது வாழ்ந்து வருகிறார்.

மறைவு
நைப்பால் 2018 ஆகத்து 11 அன்று தனது 85-வது அகவையில் இலண்டனில் காலமானார்.

மேற்கோள்கள்

1932 பிறப்புகள்
2018 இறப்புகள்
நோபல் பரிசு பெற்ற பிரித்தானியர்கள்
நோபல் பரிசு பெற்ற இந்தியர்கள்
நோபல் இலக்கியப் பரிசு பெற்றவர்கள்
திரினிடாட் டொபாகோ மக்கள்
ஓய்வூதிய நிதி ஒழுங்காற்று மற்றும் மேம்பாட்டு ஆணையம்

ஓய்வூதிய நிதி ஒழங்காற்று மற்றும்  மேம்பாட்டு ஆணையம் (ஆங்கிலம்: The Pension Fund Regulatory and Development Authority (PFRDA).   இந்திய அரசு, 23. 08. 2003-இல் இந்திய அறநிலைய சட்டம் , 1882-இன் கீழ் பதிவு செய்து  நிறுவப்பட்டது. புதிய ஓய்வுதிய திட்ட நிதியை மேலாண்மை செய்வதற்கும், மேம்படுத்துவதற்கும், ஓய்வூதிய நிதி ஒழுங்காற்று மற்றும் மேம்பாட்டு ஆணையத்தை(PFRDA) அமைப்பதற்கும், ஓய்வூதிய நிதியை ஒழுங்குபடுத்தி வளர்க்கும் ஆணைய மசோதா செப்டம்பர் 4-ஆம் தேதி மக்களவையிலும் செப்டம்பர் 6-ஆம் தேதி மாநிலங்களவையிலும் நிறைவேற்றியது இந்திய மைய அரசு. செப்டம்பர் 18-ஆம் தேதி குடியரசுத் தலைவர் ஒப்புதல் வழங்கி செப்டம்பர் 19-ஆம் தேதி அரசிதழில் வெளியிடப்பட்டுவிட்டது..

இவ்வமைப்பின் நோக்கம் 
பங்களிப்பு ஓய்வூதியத் திட்டம் (Contributory Pension Scheme) மற்றும் தேசிய ஓய்வூதியத் திட்டத்தில் (National Pension Scheme) சேர்ந்துள்ள 55 இலட்சம் மத்திய, மாநில அரசு ஊழியர்கள், பொதுத்துறை நிறுவன ஊழியர்கள் மற்றும் தனியார் நிறுவன ஊழியர்களின் ஓய்வூதிய திட்ட நிதியை கண்காணிக்கவும், மேம்படுத்தவும் இந்திய அரசின் சார்பாக  அறங்காவலராக இவ்வமைப்பு செயல்படுகிறது.

ஆணய நிர்வாகிகள் 
இவ்வாணையம் ஒரு தலைவரும் ஐந்துக்கும் மேற்படாத உறுப்பினர்களும் கொண்டுள்ளது. ஆணைய நிர்வாகிகளை இந்திய ஒன்றிய அரசு நியமிக்கிறது. 
தற்போதைய ஆணைய நிர்வாகிகள் விவரம்: 
  ஆர். வி. வர்மா, ஆணையத் தலைவர் 
 டாக்டர். பி. எஸ். பண்டாரி, முழு நேர  உறுப்பினர் (பொருளாதாரம்) 
  டாக்டர். அனுப் வாத்தவான், பகுதி நேர உறுப்பினர்
  திருமதி. சுதா கிருஷ்ணன், பகுதி நேர உறுப்பினர்

மேற்கோள்கள்

வெளி இணைப்புகள்
 ஓய்வூதிய நிதி ஒழுங்காற்று மற்றும் மேம்பாட்டு ஆணையத்தின் இணையதளம்

இந்திய ஆணைக்குழுக்கள்
இந்திய ஒழுங்குமுறை அமைப்புகள்
பன்னாட்டு பெரும் இன அழிப்பு நினைவு நாள்

பன்னாட்டு பெரும் இன அழிப்பு நினைவு நாள் (International Holocaust Remembrance Day) என்பது பெரும் இன அழிப்பினால் உயிரிழந்தவர்களுக்காக 27 சனவரி நினைவு கொள்ளப்படும் பன்னாட்டுநினைவு நாள் ஆகும். இப்பெரும் இன அழிப்பினால் நாட்சிப் படைகளினாலும் அதன் கூட்டாளிகளினாலும் 6 மில்லியன் யூதர்கள், 2 மில்லியன் நாடோடி இன மக்கள் (உரோமா மற்றும் சின்டி), 15,000 ஓரினச்சேர்க்கையாளர்கள் மற்றும் மில்லியன் கணக்கான ஏனையவர்கள் இனப்படுகொலையால் அழிக்கப்பட்டனர். இந்நாள், 42வது கூட்ட அமர்வின்போது 1 நவம்பர் 2005 அன்று ஐக்கிய நாடுகள் பொதுச் சபை தீர்மானம் 60/7 னால் உருவாக்கப்பட்டது. நாசி அரசியல் கைதிகளின் முகாம்கள் விடுதலை மற்றும் பெரும் இன அழிப்பு நிறுத்தப்பட்ட 60வது ஆண்டு நிறைவு நிகழ்வுக்காக 24 சனவரி 2005 அன்று இடம்பெற்ற ஐக்கிய நாடுகள் பொதுச் சபைகளின் சிறப்பு அமர்வின் பின் இத்தீர்மானம் கொண்டுவரப்பட்டது.

27 சனவரி 1945 அன்று பெரும் நாட்சி மரண முகாமான அவுஷ்விட்ஸ் வதை முகாம் சோவியத் படைகளினால் விடுவிக்கப்பட்டது.

இதனையும் பார்க்க
 யாட் வசெம்

உசாத்துணை

வெளி இணைப்புகள்
 International Holocaust Remembrance Day  on the Yad Vashem website
 International Holocaust Remembrance Day
The United Nations' International Holocaust Remembrance Day page
Statement by UN Secretary-General Kofi Annan on IHRD

சனவரி சிறப்பு நாட்கள்
ஸ்ரிதிகா

ஸ்ரிதிகா இவர் ஒரு தமிழ் தொலைக்காட்சி நடிகை மற்றும் திரைப்பட நடிகை ஆவார். இவர் மதுரை டு தேனீ என்ற திரைப்படத்தில் கதாநாயகியாக நடித்தார். இவர் திருமுருகன் இயக்கி நடிக்கும் நாதஸ்வரம் என்ற தொடரின் மூலம் மிகவும் புகழ் பெற்ற நடிகை ஆனார்.

இவர் 2012ம் ஆண்டு சன் குடும்பம் விருதுகள் நிகழ்ச்சியில் சிறந்த மருமகளுக்கான விருதை 'நாதஸ்வரம் என்ற தொடருக்காக வாங்கினார். அதை தொடர்ந்து மாமியார் தேவை, வைதேகி, உறவுகள் சங்கமம் போன்ற பல தொடர்களில் கதாநாயகியாக நடித்துள்ளார்.

தொடர்கள்

திரைப்படம்
 பாலு தம்பி மனசிலே
 மதுரை To தேனீ
 வேங்கை
 வெண்ணிலா கபடிகுழு

விருதுகள்
 சன் குடும்பம் விருதுகள் - சிறந்த மருமகள்

மேற்கோள்கள்

1986 பிறப்புகள்
வாழும் நபர்கள்
மலேசியத் தமிழர்
தமிழ் நடிகைகள்
தமிழ்த் தொலைக்காட்சி நடிகைகள்
தமிழ்த் திரைப்பட நடிகைகள்
ஆத்திரேலியா தேசிய காற்பந்து அணி

ஆத்திரேலியத் தேசியக் கால்பந்து அணி (Australia national association football team)  பன்னாட்டு ஆடவர் காற்பந்தாட்டப் போட்டிகளில்  ஆஸ்திரேலியாவின் சார்பாக விளையாடும் தேசிய அணியாகும். இதனை ஆத்திரேலியாவில் காற்பந்தாட்டத்தை ஒழுங்குபடுத்தும் அமைப்பான ஆத்திரேலியக் கால்பந்துக் கூட்டமைப்பு (FFA) மேலாண்மை செய்கின்றது. இது 2006இல் ஓசியானா கால்பந்துக் கூட்டமைப்பிலிருந்து விலகிய பின்னர் தற்போது ஆசியக் கால்பந்துக் கூட்டமைப்பிலும் வட்டார ஆசியான் கால்பந்துக் கூட்டமைப்பிலும் உறுப்பினராக இருந்து வருகின்றது. இந்த அணியை இரசிகர்கள் சாக்கரூசு எனச் செல்லமாக அழைக்கின்றனர்.

ஆத்திரேலியா ஓசியானியா நாடுகள் கோப்பையை நான்கு முறை வென்றுள்ளது. 2006ஆம் ஆண்டில் ஆண்டின் ஏஃப்சி தேசிய அணி விருது பெற்றுள்ளது. உலகக்கோப்பைகளில் மூன்றுமுறை, 1974, 2006 மற்றும் 2010 ஆண்டுகளில், விளையாடியுள்ளது. 2014 உலகக்கோப்பை கால்பந்துப் போட்டிகளில் கலந்துகொள்ள இருக்கிறது.  பிபா கூட்டமைப்புக்களின் கோப்பைப் போட்டிகளிலும் மூன்று முறை ஆடியுள்ளது.

மேற்சான்றுகள்

தேசியக் கால்பந்து அணிகள்
ஆத்திரேலியாவில் விளையாட்டு
அனைத்துலக ஆண்கள் நாள்

அனைத்துலக ஆண்கள் நாள் (International Men's Day) என்பது 19 நவம்பர் அன்று கொண்டாடப்படும் வருடாந்த பன்னாட்டு நிகழ்வாகும். 1999 இல் ரினிடட் மற்றும் டோபாகோவில் ஆரம்பித்து வைக்கப்பட்டு, பலதரப்பட்ட தனியார் மற்றும் குழுக்களினால் அவுஸ்திரேலியா, கரீபியன், தென் அமெரிக்கா, ஆசியா, ஐரோப்பா, ஆப்பிரிக்கா ஆகிய இடங்களிலிருந்து இதற்கு ஆதரவளிக்கப்பட்டது.

யுனெஸ்கோ சார்பாக பேசிய, பெண்கள் மற்றும் சமாதான கலாசார இயக்குநர் "இது ஒரு சிறப்பான சிந்தனையும், பால் சமத்துவத்தினை வழங்கக்கூடியதுமாகும்" எனத் தெரிவித்தார். மேலும் அவர் தெரிவிக்கையில் யுனெஸ்கோ ஒழுங்குபடுத்துனர்களுடன் இது தொடர்பில் ஒத்துழைப்புச் செய்ய எதிர்பார்க்கிறது எனவும் தெரிவித்தார்.

இவற்றையும் பார்க்க
அனைத்துலக பெண்கள் நாள்
தந்தையர் தினம்

உசாத்துணை

வெளி இணைப்புகள்
International Men's Day: The Seeds of A Movement.
 Abinav bindra supports International men's day
 Why Men and International Men's Day are So Important: D. A. Sears
 International Men's Day – Holidays Portal
 It's time we had a special day to celebrate MEN By Jojo Moyes
 Empower Women by Disempowering Men – INDIA

நவம்பர் சிறப்பு நாட்கள்
பஞ்ச திராவிடப் பிராமணர்

திராவிடப் பிராமணர் அல்லது பஞ்ச திராவிடப் பிராமணர் என்போர் விந்திய மலைக்குத் தெற்கில் வாழும் பிராமணர்கள் ஆவர். 12-ஆம் நூற்றாண்டில் காசுமீரத்தில்  கல்ஹானர் எழதிய  இராஜதரங்கிணி நூலின் படி கருநாடகம், தெலுங்கானா, ஆந்திரப் பிரதேசம், தமிழ்நாடு, மகாராஷ்டிரா மற்றும் குஜராத் பகுதிகளில் உள்ள பிராமணர்கள் திராவிடப் பிராமணர் ஆவர்.

இதனையும் காண்க
 பஞ்ச கௌடர்

மேற்கோள்களும் குறிப்புகளும்

மூலம் 
 Kalhana's Rajatarangini: A Chronicle of the Kings of Kashmir; 3 Volumes > M.A.Stein (translator),(Introduction by Mohammad Ishaq Khan),published by Saujanya Books at Srinagar,2007,(First Edition pub. in 1900), / 8183390439.
 A History of Brahmin Clans () in Hindi, by Dorilāl Śarmā,published by Rāśtriya Brāhamana Mahāsabhā, Vimal Building, Jamirābād, Mitranagar, Masūdābād,Aligarh-1, 2nd ed-1998. (This Hindi book contains the most exhaustive list of Brahmana gotras and pravaras together their real and mythological histories).
 '', (Sanskrit), 1871

திராவிடப் பிராமணர்
பிராமணர்
 இந்தியாவில் சாதிகள்
சேவைகள் (பொருளியல்)

[Sun tv tamil,1990 years near;serial.Assitant producer&contryputers. Azhidhbika-TrTaTjTaTnT searching.&-Director-G.n.Dhinesh Kumar.[File:Portier mit linder.JPG|thumb|மன மகிழ் மன்றங்களில் தங்குவோரின் உடைமைகளை எடுத்துச் செல்லுதல் மற்றும் பிற ஏவல்களைச் செய்யும் பணியாளின் சேவை, சேவைகள் தொடர்பான வேலைகளுக்கு ஓரு எடுத்துக்காட்டாகும்]]

பொருளாதாரத்தில் சேவை என்பது புலனாகா பயன்படு பொருள் ஆகின்றது. சேவை வழங்குதல் பெரும்பாலும் ஒரு பொருளாதார செயல்பாடாக உள்ளது. சேவைகள் புலனாகா பொருளாதார பொருட்களின் ஒரு உதாரணம் ஆகும். பொதுச் சேவைகள் என்பது ஒரு முழுச் சமூகத்தின் (தேசிய அரசு, நிதி தொழிற்சங்க, பிராந்திய) வரிகள் மற்றும் வேறு வழிகளில், செலுத்திப் பெறுவதாகும்.

தேவையான வளங்கள், திறன், அறிவாற்றல் மேலும் அனுபவம் மூலம் சேவைகளை நுகர்வோருக்கு பயன்தரும் வகையில் அளிக்க எந்தவொரு சரக்கு கையிருப்பு இல்லாமல் பொருளாதாரத்தில் சேவைகள் வழங்குபவர்கள் பெரும் பங்கு கொண்டுள்ளனர். ஆனால் அனுபவத்தை அதிகரிக்கவும் போட்டியினை சமாளிக்கவும் முதலீடு தேவைப்படுகிறது.

சேவைகளின் பண்புகள்
சேவைகள் ஐந்து முக்கிய பண்புகளை அடிப்படையில் குறிப்பிடப்படுகிறது
சேவைப் புலப்படாமை
சேவையை சேமித்து வைக்க முடியாது
பிரிக்க முடியாத தன்மை உடையது
முரண்பாடுகளை கொண்டது
ஈடுபாடு

சேவை
 சேவை என்பது ஒரு முறை நுகரக்கூடிய மற்றும் அழிந்துபடக்கூடிய நலன்களின் தொகுப்பாகும் பெரும்பாலும் அவரது அக மற்றும் புற சேவை வழங்குநர்களின் நெருக்கமான செயல்பாடுகளின் மூலம் சேவை வழங்கப்படும்.
 சேவை முறையே தொழில்நுட்ப அமைப்புகளின் தனித்துவமான செயல்பாடுகள் மற்றும் தனிநபர்களின் தனித்துவமான நடவடிக்கைகள் மூலம் விளைவிக்கப்பட்டதாக இருக்கும்.
 நுகர்வோரின் தேவைகளுக்கு ஏற்ப பணிக்கப்பட்ட சேவையை பொறுப்பான சேவை வழங்குநர் வழங்க வேண்டும்.
 நுகர்வோரின் எதிர்வரும் வர்த்தக நடவடிக்கைகளும் அல்லது தனிப்பட்ட செயல்பாடுகளுக்கும் சேவைகள் நுகரப்படுகின்றன

சேவை வழங்குதல்
ஒரு சேவையை வழங்குவதில் பொதுவாக ஆறு காரணிகள் தொடர்புடையதாக இருக்கின்றன, அவை:
 பொறுப்புமிக்க சேவை வழங்குநர் மற்றும் அவரது சேவை வழங்குநர்கள் (எ.கா. மக்கள்)
 சேவை வழங்க பயன்படுத்தப்படும் உபகரணங்கள் (எ.கா. வாகனங்கள், பணப்பதிவேடுகள், தொழில்நுட்ப அமைப்புகள், கணினி அமைப்புகள்) 
 பருநிலை வசதிகள் (எ.கா. கட்டிடங்கள், வாகன நிறுத்துமிடங்கள், காத்திருக்கும் அறைகள்)
 கோருகின்ற நூகர்வோர்.
 சேவை வழங்கும் இடத்தில் மற்ற வாடிக்கையாளர்கள்
 வாடிக்கையாளர்களின் தொடர்பு

பொருளாதார சேவைகளின் பட்டியல்
பொதுவாக அனைத்து நிறுவனங்களுக்கும் பொருந்தும் வணிக செயல்பாடுகள்
வாடிக்கையாளர் சேவை
மேலாண்மை ஆலோசனை வழங்குதல்
மனித வளங்களை நிர்வகித்தல்
 குழந்தை பராமரிப்பு
 சுத்தம், பழுது மற்றும் பராமரிப்பு சேவைகள்
 வாயிற்காவலர்
 தோட்டக்காரர்
 இயந்திரக் கைவினைஞர்
 கட்டுமானம் தொடர்புடையவை
 தச்சு வேலை
 மின்னியலறிஞன்
 குழாய்வேலை
 மரணம் தொடர்புடையவை
மரண விசாரணை அதிகாரி
ஈமச்சடங்கு சேவைகள்
 தகராறு, தீர்மானம் மற்றும் தடுப்பு சேவைகள்
நடுவர் தீர்ப்பாயம்
மத்தியஸ்தம்

சந்தைப்படுத்தல்
ராகேஷ் ரோஷன்

ராகேஷ் ரோஷன், இந்தித் திரைப்பட இயக்குநர் ஆவார். இந்தித் திரைப்படங்களை தயாரித்தும், நடித்தும் உள்ளார். இவரது சகோதரர் ராஜேஷ் ரோஷன் திரைப்பட இசையமைப்பாளர் என்பது குறிப்பிடத்தக்கது.
ராகேஷ் ரோஷன் சில திரைப்படங்களிலும் நடித்துள்ளார். இவரின் மகன் கிருத்திக் ரோஷன் ஒரு நடிகர். சிறந்த திரைப்பட இயக்குனருக்கான விருதைப் பெற்றுள்ளார்.
இவர் மகனை நடிக்கச் செய்து இவர் தயாரித்த சில திரைப்படங்களில் அதிக வருவாயை ஈட்டின.

நடித்த திரைப்படங்கள்
கர் கர் கி கஹானி
சீமா
மன் மந்தி
பரயா தான்
ஆங்கோன் ஆங்கோன் மெயின்
சக்மி
கேல் கேல் மெயின்

இயக்கிய திரைப்படங்கள்
 கோயி... மில் கயா
 க்ரிஷ் 3
 க்ரிஷ்

இந்தித் திரைப்பட இயக்குநர்கள்
வாழும் நபர்கள்
1949 பிறப்புகள்
இந்தியத் திரைப்பட இயக்குநர்கள்
ராஜேஷ் ரோஷன்

ராஜேஷ் ரோஷன், திரைப்பட இசையமைப்பாளர் ஆவார். இவர் பல இந்தித் திரைப்படங்களில் இசையமைத்துள்ளார். இவர் இந்தித் திரைப்பட இயக்குனரான ராகேஷ் ரோஷனின் சகோதரர் ஆவார். இவர் நடிகர் கிருத்திக் ரோஷனின் சித்தப்பா ஆவார்.

பணி
ஜூலி என்ற திரைப்படத்திற்கு இசையமைத்து பிலிம்பேர் விருதினைப் பெற்றார்.  இவரின் சகோதரர் ராகேஷ் ரோஷன் இயக்கும் திரைப்படங்களில் இசையமைத்துள்ளார். குன்வாரா பாப், தேஸ் பர்தேஸ், மன் பசந்த், லூட்மார் உள்ளிட்ட திரைப்படங்கள் குறிப்பிடத்தக்கன.

இசையமைத்த திரைப்படங்கள்
 க்ரிஷ் 3
 க்ரிஷ்
 கோயி... மில் கயா

சான்றுகள்

மேற்கோள்கள்

வாழும் நபர்கள்
1955 பிறப்புகள்
இசையமைப்பாளர்கள்
பிலிம்பேர் விருதுகள் வென்றவர்கள்
பஞ்ச கௌடர்

பஞ்ச கௌடர் எனப்படுவோர் வட இந்தியப் பிராமணர் ஆவர். ஆதியில் திராவிடப் பிராமணர்களும் பஞ்ச கௌடர்களும் ஒன்றாக இருந்ததாகவும் பிற்காலத்தில் பிரிந்ததாகவும் கூறப்படுகிறது. இவர்கள் வட இந்தியாவில் உள்ள பிராமணர்களையும் சாகத்தீபி பிராமணர்களையும் உள்ளடக்கி ஒரு இனமாக இலக்கியங்களில் குறிக்கப்படுகிறார்கள். சரசுவதப் பிராமணர், கன்யகுப்ய பிராமணர், கௌடப் பிராமணர், உத்கலபிராமணர், மைத்திலி பிராமணர் போன்றவர்கள் பஞ்சகௌடர்கள் ஆவார்கள்.

இதனையும் காண்க 
 திராவிடப் பிராமணர்

மேற்கோள்களும் குறிப்புகளும்

மூலம் 
 Kalhana's Rajatarangini: A Chronicle of the Kings of Kashmir; 3 Volumes > M.A.Stein (translator),(Introduction by Mohammad Ishaq Khan),published by Saujanya Books at Srinagar,2007,(First Edition pub. in 1900), / 8183390439.
 A History of Brahmin Clans () in Hindi, by Dorilāl Śarmā,published by Rāśtriya Brāhamana Mahāsabhā, Vimal Building, Jamirābād, Mitranagar, Masūdābād,Aligarh-1, 2nd ed-1998. (This Hindi book contains the most exhaustive list of Brahmana gotras and pravaras together their real and mythological histories).
 '', (Sanskrit), 1871 https://eap.bl.uk/archive-file/EAP729-1-2-958

பஞ்ச கௌடர்
பிராமணர்
 இந்தியாவில் சாதிகள்
ஆத்திரேலியக் கால்பந்துக் கூட்டமைப்பு

ஆத்திரேலியக் கால்பந்துக் கூட்டமைப்பு (Football Federation Australia, FFA) என்பது ஆத்திரேலியாவின் கால்பந்து நிர்வாக அமைப்பாகும்.  இதன் தலைமையகம் சிட்னி நகரில் அமைந்துள்ளது.  முதன்முதலில் 1911-ஆம் ஆண்டிலேயே கால்பந்துக்கான மேலாண்மை அமைப்பு தோற்றுவிக்கப்பட்டிருந்தாலும், தற்போதைய வடிவில் 1963-ஆம் ஆண்டில்தான் நிறுவப்பட்டது.  2004-ஆம் ஆண்டிலிருந்து தற்போதைய பெயரில் வழங்கப்படுகிறது.  ஆத்திரேலியாவின் தேசிய கால்பந்துக் கூட்டிணைவு, இளையோர், மகளிர், ஊனமுற்றோருக்கான கால்பந்துப் போட்டிகள், தொழில்முறைசாரா விழைஞர் கால்பந்துப் போட்டிகள், ஐவர் கால்பந்துப் போட்டிகள் ஆகியவற்றை ஏற்பாடு செய்து நடத்துவது இவ்வமைப்பே ஆகும்.  மேலும் பன்னாட்டுப் போட்டிகளுக்காக ஆண்கள் மற்றும் பெண்களுக்கான தேசிய கால்பந்து அணிகளைத் தேர்ந்தெடுத்து நிர்வகிப்பது இதன் முக்கியப் பொறுப்பாகும்.  ஓசியானியா கால்பந்துக் கூட்டமைப்பை தோற்றுவித்து உறுப்பினரான இவ்வமைப்பு, சனவரி 1, 2006, அன்று ஆசிய கால்பந்துக் கூட்டமைப்பில் இணைந்தது.

வெளியிணைப்புகள்
 Official website
 Australia  on FIFA
 Australia  on AFC

கால்பந்தாட்ட அமைப்புகள்
ஆத்திரேலியாவில் விளையாட்டு
ஒண்சிவப்பு ஐவண்ணக்கிளி

ஒண்சிவப்பு ஐவண்ணக்கிளி (Scarlet Macaw, Ara macao) என்பது பஞ்ச வண்ணக்கிளி குழுவிலுள்ள பெரியதும் சிவப்பு, மஞ்சள், நீல நிறங்கள் கொண்ட தென் அமெரிக்க கிளியாகும். இது தென் அமெரிக்க வெப்பமண்டல ஈரஞ்செறிந்த பசுமையான காடுகளைத் தாயகமாகக் கொண்டது. தென் கிழக்கு மெக்சிக்கோ முதல் அமேசான் மழைக்காடுகளைக் கொண்ட பெரு, பொலிவியா, வெனிசுலா, பிரேசில் ஆகிய நாடுகளின் தாழ் நிலங்களில்  முதல்  வரையான உயரமுள்ள பகுதிகளில் காணப்படுகிறது. இது உள்ளூர் அழித்தல் முதல் வாழ்விட அழிப்பு மற்றும் கிளி வர்த்தகத்திற்காக பிடித்தல் வரையான காரணங்களினால் துன்பத்திற்குள்ளாகின்றன. இது ஹொண்டுராஸ் நாட்டின் தேசியப் பறவையாகும்.

உசாத்துணை

வெளி இணைப்புகள்
 
 Tambopata Macaw project  long term research project in SE Peru
 World Parrot Trust Parrot Encyclopedia — Species Profiles
 Scarlet Macaw videos on the Internet Bird Collection
 Page of photographs of Scarlet and Green-winged Macaws at a clay lick from Parrots International 
 Scarlet Macaw photo on PBase
 Stamps (15 countries) with RangeMap

 Ara macao conservation and reintroduction in Costa Rica
 Scarlet Macaw in Illegal Traffic in Nicaragua 
 The Scarlet Macaw Genome Project 

பெருங்கிளிகள்
கருநீல ஐவண்ணக்கிளி

கருநீல ஐவண்ணக்கிளி (Lear's Macaw, Anodorhynchus leari) என்பது பஞ்ச வண்ணக்கிளி குழுவைச் சேர்ந்த பெரிய நீல நிற பிரேசிலிய கிளியாகும். இது முதலில் 1856இல் சால்ஸ் லூசியன் பேனபார்டே என்பவரால் விபரிக்கப்பட்டது. கருநீல ஐவண்ணக்கிளி  நீளமும் கிட்டத்தட்ட  நிறையும் உடையது. இது மங்கலான உலோக நீல நிறமும், பச்சை நிற மென் சாயலும், கறுப்பு அலகில் அடியில் தோலில் மஞ்சள் துண்டு அமைப்பும் கொண்டு காணப்படும்.

மிகவும் வரையறுக்கப்பட்ட பரப்பில் இது அரிதாகவுள்ளது.

இதன் வாழ்க்கை கால அளவு 30–50 ஆண்டுகள் வரை அல்லது அதற்கு மேல் இருக்கும்.

உசாத்துணை

வெளி இணைப்புகள்
American Bird Conservatory.  9 June 2009. Rare Blue Parrot Back from the Brink of Extinction .
World Parrot Trust Parrot Encyclopedia – Species Profiles
http://www.parrotsinternational.org/Species_Pages/Lears_photos_1.htm  The Parrots International web site
http://www.bluemacaws.org The Blue Macaws website
ARKive – images and movies of the Lear's macaw (Anodorhynchus leari) 
http://www.biodiversitas.org.br Estação Biológica de Canudos – Home of the Indigo Macaw.
http://www.abcbirds.org/newsandreports/releases/070718.html  The American Bird Conservancy web site
http://news.mongabay.com/2009/0609-hance_learsmacaw.html

பெருங்கிளிகள்
சென்னை மாநகர பேருந்து வழித்தடங்கள்

சென்னை மாநகர போக்குவரத்துக் கழகம் சென்னை நகரில் இருந்து 50 கி.மீ. தொலைவு வரையில் உள்ள பல்வேறு இடங்களுக்கு சாதாரண மற்றும் சொகுசு ரக பேருந்துகளை இயக்கி வருகிறது. கடந்த 2007-ஆம் ஆண்டு முதல் பழைய பேருந்துகளை மாற்றி புதிய பேருந்துகள் அறிமுகம் செய்யப்பட்டு வருகின்றன.

பேருந்து வகைகள் 

புதிதாக அறிமுகம் செய்யப்பட்ட பேருந்துகளில் பெரும்பாலானவை தானியங்கி கதவுகளைக் கொண்ட தாழ்ந்த தரைத்தள சொகுசு ரக பேருந்துகள் ஆகும். வார்க்கப்பட்ட நெகிழி இருக்கைகளையும் கால்களை வைக்க சவுகரியமாக இடவசதி கிடைக்கும் வகையில் இருக்கைகளின் வரிசைகள் அமைக்கப்பட்டுள்ளன. பேருந்துகளி்ல் காற்றோட்டம் மற்றும் வெளிச்சம் நன்றாக இருப்பதோடு சுற்றுச்சூழலை மாசுபடுத்தாத வகையில் குறைந்த அளவு புகையை மட்டுமே வெளியிடும் வகையில் அமைக்கப்பட்டுள்ளன. சொகுசு பேருந்துகள் வெள்ளை வரிசை, நீலநிற வரிசை, மஞ்சள் வரிசை மற்றும் ஆரஞ்சு வரிசை என நான்கு வகைகள் உள்ளன.

2011 நவம்பர் மாதம் வரையிலான புள்ளிவிவரக்கணக்குகள்படி சென்னை மாநகர போக்குவரத்துக் கழகத்திடம் 3,637 பேருந்துகள் உள்ளன. குளுகுளு வசதியுடன் நூற்றுக்கும் மேற்பட்ட வால்வோ பேருந்துகளும் உள்ளன.

|}

வழித்தடங்களின் பட்டியல் 

அனைத்து வழித்தடங்களும் சென்னையில் உள்ள MTC கட்டுப்பாட்டு அமைப்பைப் போலவே இரு திசைகளிலும் இயங்குகின்றன, மேலும் திருவள்ளூர், செங்கல்பட்டு மற்றும் காஞ்சிபுரம் பகுதிகளில் பயனுள்ளதாக இருக்கும்

Letter Prefixed Routes

தலைமை செயலகம் மற்றும் ராஜாஜி பவன் வழித்தடங்கள் 
 
இவை ஒவ்வொன்றும் காலை மற்றும் மாலை நேரங்களில், தலைமை செயலகம் அல்லது ராஜாஜி பவனுக்கு பயணிகளுக்கு சேவை செய்யும்

மேற்கோள்கள் 

 Metropolitan Transport Corporation (சென்னை) Ltd

வெளி இணைப்புகள் 
 Bus Route for சென்னை MTC
 BusRoutesIn – Public Transport Information website
 சென்னை MTC Bus Routes
 BusBus.in – Local Bus Routes for Bangalore, சென்னை and Mumbai 
 சென்னை Bus routes
﻿
தேசிய ஓய்வூதியத் திட்டம்

அனைத்து அமைப்புசாரா தொழிலாளர்களும் அனைத்து இந்தியக் குடிமக்களும் முதுமைக் காலத்தில் பயன்பெறும் நோக்குடன் இந்திய அரசால் தேசிய ஓய்வூதியத் திட்டம் (National Pension Scheme) அறிமுகப்படுத்தப்பட்டது. அவர்களது சொந்த விருப்பத்தின் அடிப்படையில் ஓய்வூதியத் திட்டத்தில் சேர்வதற்கு ஏதுவாக, ஓய்வூதியத் திட்டத்தை விரிவுபடுத்தி, அதற்குத் தேசிய ஓய்வூதியத் திட்டம் எனும் பெயர் சூட்டியது. தேசிய ஓய்வூதியத் திட்டம் 01. 05. 2009-ஆம் நாள் முதல் நடைமுறைக்கு வந்தது.

இந்தப் புதிய தேசிய ஓய்வூதியத் திட்டத்தின்படி தொழிலாளர்கள் மற்றும் பொதுமக்கள் மாதாமாதம் செலுத்தும் குறைந்தபட்ச தன்பங்களிப்பு தொகை ரூபாய் 1000/- அதிக பட்சம் ரூபாய் 12,000/- உடன் இந்திய அரசு தன் பங்கிற்கு ரூபாய் மாதாமாதம் ரூபாய் குறைந்தபட்சம் ரூபாய் 1000/- அதிகபட்சம் ரூபாய் 12,000/- செலுத்தும். இத்திட்டம் தற்போதைக்கு வரும் 2016-2017 நிதியாண்டு வரை தொடரும். இத்திட்டத்தில் சேர்ந்த சந்தாதாரர்கள் இறக்கும் வரை இந்தியா முழுவதும் பயன்படுத்திக் கொள்ளும் வண்ணம், ’நிரந்தர ஓய்வூதிய கணக்கு எண்’ (PRAN) வழங்கப்படும். நிரந்தர ஓய்வூதியக் கணக்கு, இரண்டடுக்கு தனிநபர் கணக்குகளைக் கொண்டுள்ளது:

 கணக்கு அடுக்கு I:  இந்த அடுக்கு கணக்கில் சேரும் தொகையை சந்தாதாரர் கணக்கு முடிவுறும்வரை அல்லது ஓய்வு பெறும் வரை திரும்பப் பெறமுடியாது. முடிவு (ஓய்வு)க்காலத்திற்கு பின் தான் இக்கணக்கிலிருந்து சந்தாதாரர் பணத்தைத் திரும்பப் பெறமுடியம். இது ஜனவரி 1, 2001 க்குப் பின் நியமனமான அரசு ஊழியர்களுக்கு இக்கணக்கு கட்டாயமான ஒன்று.
கணக்கு அடுக்கு II: இந்த அடுக்குக் கணக்கில் சேரும் தொகை சந்தாதாரரின் தன்விருப்ப சேமிப்பு என்பதால், இந்த கணக்கிலிருந்து சந்தாதாரர் விருப்பப்படி எப்போது வேண்டுமானாலும் இத்திட்டத்தில் செலுத்திய தொகையை திரும்பப் பெறலாம். இந்த அடுக்கு II-இல் கணக்கில் சேரும் தொகைக்கு வருமானவரிச் சலுகை இல்லை.

தேசிய ஓய்வூதியத் திட்ட நிதி நிர்வாகம் 
தேசிய ஓய்வூதியத் திட்டத்தில் சேரும் நிதியை நிர்வகிப்பதற்கு ஓய்வூதிய நிதி ஒழுங்காற்று மற்றும் மேம்பாட்டு ஆணையம் ஒன்றை இந்திய அரசு அமைத்துள்ளது.

தேசிய ஓய்வூதிய திட்ட நிதிக் கணக்குகளைக் கையாளும் நிறுவனம் 
தேசிய ஓய்வூதியத் திட்ட நிதிக் கணக்குகளைக் கையாள்வதற்கு, இந்திய அரசு மையக் கணக்கு வைப்பு முகமை (Central Record Keeping Agency)  எனும் நிறுவனத்தைத் துவக்கியுள்ளது.

மேற்கோள்கள்

வெளி இணைப்புகள் 
 புதிய ஓய்வூதிய திட்டம் பற்றி அடிக்கடி கேட்கப்படும் கேள்விகள்
  
 http://tamil.goodreturns.in/classroom/2013/06/tax-benefits-the-national-pension-system-001030.html
 http://tamil.goodreturns.in/news/2014/01/22/minimum-rs-1-000-pension-epfo-subscribers-the-works-002022.html
 http://www.vinavu.com/2012/01/17/new-pention-scheme/
புதிய ஓய்வூதியத் திட்டம்
தேசிய ஓய்வூதியத் திட்டம்' பற்றித் தெரியுமா?

இதனையும் காண்க
 பங்களிப்பு ஓய்வூதியத் திட்டம்

இந்திய அரசின் ஓய்வூதியத் திட்டங்கள்
சிவப்பு-பச்சை ஐவண்ணக்கிளி

சிவப்பு-பச்சை ஐவண்ணக்கிளி அல்லது பச்சை இறக்கை ஐவண்ணக்கிளி (Green-winged Macaw, Ara chloropterus, Red-and-green Macaw) என்பது பெரிய, அதிக சிவப்பு நிறங் கொண்ட பஞ்ச வண்ணக்கிளி ஆகும்.

இது தென் அமெரிக்காவின் வட மற்றும் மத்திய காடுகளில் காணப்படுகின்றன. ஆயினும், ஏனைய ஐவண்ணக்கிளிகள் போன்று இதுவும் வாழ்விட இழப்பு மற்றும் கிளி வார்த்தகத்திற்காக சட்டவிரோதமாக பிடிக்கப்படுகின்றன.

உசாத்துணைகள்

வெளி இணைப்புகள் 

 World Parrot Trust Parrot Encyclopedia - Species Profiles
 Red-and-green Macaw videos on the Internet Bird Collection
 Stamps (9 countries) with RangeMap
 Green-winged macaw photo gallery VIREO

பெருங்கிளிகள்
த டிசப்பிரன்ஸ் ஆப் ஆலிஸ் கிரீட் (திரைப்படம்)

த டிசப்பிரன்ஸ் ஆப் ஆலிஸ் கிரீட் 2009ல் வெளிவந்த பிரித்தானிய திகில் திரைப்படமாகும். இதனை ஜெ பால்க்சன் எழுதி இயக்கியிருந்தார். ஒரு இளம் பெண்ணை (கெம்மா அர்டேர்டன்) இரு பழைய குற்றவாளிகள் (மார்ட்டின் கம்ப்ச்டன், எட்டி மார்சன்) கடத்துவதாக இப்படம் உருவாக்கப்பட்டது..

கதை
விக் என்ற ஆண் ஓரினச்சேர்க்கையாளரும், டேனி என்ற இருபால்சேர்கைகயாளரும் இணைந்து ஆலிஸ் என்ற பணக்கார இளம்பெண்ணை கடத்துகின்றார்கள். அவளை சத்தம் வெளியேரா அறையொன்றில் கைகளையும், கால்களையும், வையையும் கட்டி பிணையக் கைதியாக வைக்கின்றார்கள். அவளை நிர்வாணமாக புகைப்படமும் எடுத்துக் கொள்கிறார்கள். விக் வீட்டிலிருந்து வெளியேரும் தருணத்தில் நடந்தேரும் சம்பவத்தால் கடந்திவந்தவர்களில் ஒருவன் தன்காதலன் டேனி என்பதை, ஆலிஸ் அறிந்து கொள்கிறாள். அதன்பின் ஆலிஸிடம் தங்களுடைய திட்டங்கள் அனைத்தையும் டேனி கூறிவிடுகிறான். இதனை விக்கிடம் கூறாமல் மறைத்துவிடுகிறான்.

மீண்டும் விக் வெளியில் செல்லும் போது ஆலிஸூம், டேனியும் உறவு கொள்ள எத்தனிக்கின்றார்கள். அச்சந்தர்ப்பத்தினை பயன்படுத்தி தப்ப நினைக்கின்றாள். 911 என்ற அமெரிக்க அவசர உதவியை அழைக்கின்றாள். ஆனால் அவர்களால் உதவி செய்ய இயலாமல் போய்விடுகிறது, ஆனால் டேனியிடமே வீட்டின் சாவி இருப்பதால் அவனை அனுகும் பொழுது மீண்டும் பிடிபடுகின்றாள். ஆலிஸை இடமாற்ற விக் முயலும் பொழுது ஆலிஸின் ஆடையிலிருந்து டேனியின் கைபேசி கீழே விழுகிறது. அக்கைபேசியில் காவல்துறைக்கு அழைப்புவிடுக்கப்பட்டிருப்பதைக் கண்டு பயமும் கோபமும் கொள்ளும் விக், நடந்ததை ஆலிஸிடம் வன்முறையை கையாண்டு அறிந்து கொள்கிறான்.

அதன் ஆலிஸை இடம்மாற்றும் திட்டத்தினை நிறைவேற்றி, டேனியை கொல்ல முயல்கிறான். அதிலிருந்து காயங்களுடன் தப்பும் டேனி, விக்கை கொன்று பணத்துடன் தப்புகிறான். ஆலிஸையும் காப்பாற்றாமல் சென்றதைக் கண்ட விக், தான் உயிரிழக்கப் போகும் தருணத்தில் அவளிடம் சாவியை கொடுக்கிறான். அங்கிலிருந்து வெளியேரி சாலையில் நடந்து வருகையில் டேனி ஓட்டிவந்த காரிலேயே இறந்துகிடப்பதை காண்கிறாள், பின் அவனை கீழே தள்ளிவிட்டு காரினை எடுத்துக் கொண்டு பயணிக்கிறாள்.

நடிகர்கள்
 கெம்மா அர்டேர்டன் - ஆலிஸ் கிரீட்
 மார்ட்டின் கம்ப்ச்டன் - டேனி
 எட்டி மார்சன் -  விக்

ஆதாரங்கள்

வெளி இணைப்புகள்
 
 
 
 
 
 

பிரித்தானிய திரைப்படங்கள்
2009 ஆங்கிலத் திரைப்படங்கள்‎
பிரித்தானிய குற்றவியல் பரபரப்பூட்டும் திரைப்படங்கள்
பிரித்தானிய சுதந்திரத் திரைப்படங்கள்
அறிமுக இயக்குநர் திரைப்படங்கள்
பிரித்தானிய அஅஈதி தொடர்பான திரைப்படங்கள்
கடத்தல் பற்றிய திரைப்படங்கள்
தமிழர் புனர்வாழ்வுக் கழகப் பணியாளர்கள் படுகொலை, 2006

தமிழர் புனர்வாழ்வுக் கழகப் பணியாளர்கள் படுகொலை (murder of TRO workers) என்பது 2006 ஆம் ஆண்டில் ஏழு தமிழர் புனர்வாழ்வுக் கழகப் (தபுக) பணியாளர்கள் கடத்தப்பட்ட நிகழ்வையும், பின்னர் அவர்கள் இறந்து விட்டதாக ஊகிக்கப்பட்ட நிகழ்வையும் குறிக்கும்.

கடத்தல்
தமிழர் புனர்வாழ்வுக் கழகத்தின் பணியாளர்கள் 2006 சனவரி 29, 30 ஆம் நாட்களில் மட்டக்களப்பில் இருந்து புனர்வாழ்வுக் கழகத்தின் தலைமை அலுவலகம் அமைந்திருந்த கிளிநொச்சிக்கு பயிற்சிக்காக சென்று கொண்டிருந்தனர். இவர்கள் மட்டக்களப்பு – பொலன்னறுவை எல்லையில் வெலிக்கந்தை என்னும் இடத்தில் இராணுவ சோதனைச் சாவடிக்கு அருகில் இலக்கத் தகடுகளற்ற வெள்ளை வான் ஒன்றினால் தடுத்து நிறுத்தப்பட்டனர். சனவரி 29 பயணத்தில் சென்ற பணியாளர்கள் ஐந்து பேர். இவர்கள் அனைவரும் காட்டில் உள்ள ஒரு முகாமிற்குள் கொண்டு செல்லப்பட்டனர். இவர்களில் மூவர் பின்னர் விடுவிக்கப்பட்டனர். சனவரி 30 இல் சென்ற பணியாளர்கள் 15 பேர். இவர்களும் இராணுவ சோதனைச் சாவடிக்கு 100 மீடட்ர்களுக்கு முன்னால் கடத்தப்பட்டுக் கொண்டு செல்லப்பட்டனர். இவர்களில் 10 பேர் விடுவிக்கப்பட்டு, ஏனையோருக்கு ஈமக்கிரியைகள் செய்வதற்குத் தயாராக இருக்குமாறு அவர்களுக்கு அறிவுறுத்தப்பட்டது..

மேற்கோள்கள்

இலங்கையில் தமிழர்கள் படுகொலைகள்
2006 இல் இலங்கை
இலங்கையில் பொதுமக்கள் படுகொலைகள்
ஆனந்த் (எழுத்தாளர்)

சச்சிதானந்தன் ஒரு மலையாள எழுத்தாளர் ஆவார். இவர் ஆனந்த் என்ற பெயரில் அறியப்படுகிறார். இவர் சாகித்திய அகாதமி விருதினையும் பெற்றவர்.

வாழ்க்கைக் குறிப்பு

எழுதியவை

நாவல்

ஆள் கூட்டம்
மரணசர்ட்டிபிக்கேட்
உத்தராயனம்
மருபூமிகள் உண்டாகுன்னது
கோவர்தன்றெ யாத்திரைகள்
அபயார்த்திகள்
வியாசனும் விக்னேஸ்வரனும்
அபகரிக்கப்பெட்ட தெய்வங்கள்
விபஜனங்கள்
பரிணாமத்தின்றெ பூதங்கள்
த்வீபுகளும் தீரங்களும்

கதைகள்

ஒடியுன்ன குரிஸ்‌
இரை
வீடும் தடவும்
சம்வாதம்
அசாந்தம்
நாலாமத்தெ ஆணி
சம்காரத்தின்றெ புஸ்தகம்
சரித்ர காண்டம்
கதைகள், ஆத்மகதைகள்
என்றெ பிரியப்பெட்ட கதைகள்

நாடகங்கள்

சவகோஷயாத்திரை
முக்திபதம்

கட்டுரைகள்

இடைவேளைகளில்
சத்வத்தின்றெ மானங்கள்
நஷ்ட பிரதேசங்கள்
கண்ணாடிலோகம்.
ஓர்க்குக காவலிரிக்குகயாண்

விருதுகள்
கேந்திர சாகித்திய அகாதமி விருது
முட்டத்து வர்க்கி விருது
வயலார் விருது
ஓடைக்குழல் விருது

மேற்கோள்கள்

மலையாள எழுத்தாளர்கள்
1936 பிறப்புகள்
வாழும் நபர்கள்
கேரள எழுத்தாளர்கள்
மார்க்கோனி விருது

மார்க்கோனி விருது மார்க்கோனி அறக்கட்டளை மூலம் தகவல்தொடர்பு மேம்பாடுகள் தொடர்பான பங்களிப்பை அங்கீகரித்து ஆண்டுக்கு ஒரு முறை வழங்கப்படும் விருது ஆகும். இப்பரிசு இயற்பியலுக்கான நோபல் பரிசு வென்றவரும் வானொலியின் முன்னோடியுமான மார்க்கோனியின் பெயரில் அவர் நினைவாக நிருவப்பட்டது. இதை வென்றவர்களுக்கு பரிசாக ஒரு நினைவுச்சிலையும், 100,000 அமெரிக்க டாலர்களும் அளிக்கப்படுகின்றன.

மார்க்கோனி விருது பெற்றவர்கள் 

1975–1996
 1975: ஜேம்ஸ் ரெய்ன் கில்லியன்
 1976: ஹிரோஷி Inose
 1977: ஆர்தர் லியோனார்டு சார்லோ
 1978: எட்வர்ட் கொலின் செர்ரி
 1979: ஜான் ராபின்சன் பியர்ஸ்
 1980: யாஷ் பால்
 1981: சீமோர் பெபர்ட்
 1982: ஆர்தர் சி. கிளார்க்
 1983: பிரான்செஸ்கோ Carassa
 1984: எரிக் ஆல்பர்ட் சாம்பல்
 1985: சார்லஸ் குயன் கவோ
 1986: லியோனார்ட் கிளைன்ராக்
 1987: ராபர்ட் வெண்டெல் லக்கி
 1988: ஃபெடரிகோ ஃபாக்கின்
 1989: ராபர்ட் என் ஹால்
 1990: ஆண்ட்ரூ ஜே விட்டெர்பி
 1991: பால் பாரன்
 1992: ஜேம்ஸ் எல் அருள்தாஸ்
 1993: இசுசோ ஹயாஷி
 1994: ராபர்ட் ஈ கான்
 1995: ஜேக்கப் சிவ்
 1996: கோட்ஃபிரெய்ட் Ungerboeck

1997–தற்போது
 1997: ஜி டேவிட் Forney , ஜூனியர் .
 1998: வினடன் ஜி செர்ஃப்புடன்
 1999: ஜேம்ஸ் எல் மசி
 2000: மார்ட்டின் ஹெல்மேன் மற்றும் விட்ஃபீல்ட் டிஃபீ
 2001: Herwig Kogelnik மற்றும் ஆலன் ஸ்னைடர்
 2002: டிம் பேர்னேர்ஸ்-லீ
 2003: ராபர்ட் மெட்காஃபே மற்றும் ரோபர்ட் ஜி Gallager
 2004: சேர்ஜி பிரின் மற்றும் லாரி பேஜ்
 2005: கிளாட் Berrou
 2006: ஜான் எம் Cioffi
 2007: ரொனால்ட் எல் ரைவஸ்ட்
 2008: டேவிட் N பெய்ன்
 2009: ஆண்ட்ரூ மற்றும் ராபர்ட் காச் Chraplyvy
 2010: சார்லஸ் Geschke மற்றும் ஜான் வார்னாக்
 2011: ஜாக் ஓநாய் மற்றும் இர்வின் எம் ஜேக்கப்ஸ்
 2012: ஹென்றி Samueli
 2013: மார்ட்டின் கூப்பர்
 2014: ஆரோக்கியசாமி பவுல்ராஜ்
 2015: பீட்டர் கிர்ஸ்டீன்
 2016: பிராட்ஃபோர்ட் பார்கின்சன்
 2017: அருண் நேத்ராவளி
 2018: எஃப். தாம்சன் லெய்டன்
 2019: பால் கோச்சர் மற்றும் தாஹர் எல்கமல்
 2020: ஆண்ட்ரியா கோல்ட்ஸ்மித்
 2022: சியாவாஷ் அலமூட்டி
 2023: ஹரி பாலகிருஷ்ணன்

மேற்கோள்கள்

வெளியினைப்புகள் 

 மார்க்கோனி அறக்கட்டளை இணையதளம்
 வானொலியை கண்டுபிடித்தவர் யார்?
 மார்கோனி பரிசு உட்பட தொழில்நுட்பத்தின் உயர்மட்ட மரியாதைகள், விருதுகள் மற்றும் பரிசுகள்

பரிசுகளும் விருதுகளும்
தென் கொரிய தேசிய காற்பந்து அணி

தென் கொரிய தேசிய கால்பந்து அணி (Korea Republic (South Korea) national football team), பன்னாட்டுக் கால்பந்துப் போட்டிகளில் தென் கொரிய நாட்டின் சார்பாகப் பங்கேற்கும் கால்பந்து அணியாகும்.  இதனை, கொரிய கால்பந்துச் சங்கம் நிர்வகிக்கிறது.

ஆசியாவின் சிறந்த கால்பந்து அணிகளில் தென் கொரிய அணியும் ஒன்றாகும்.  தொடர்ச்சியாக எட்டு உலகக்கோப்பை கால்பந்துப் போட்டிகளிலும், மொத்தமாக ஒன்பது உலகக்கோப்பைகளிலும் பங்கேற்றுள்ளது.  2002-ஆம் ஆண்டில் சப்பானுடன் இணைந்து உலகக்கோப்பையை நடத்தியபோது, உலகக்கோப்பைப் போட்டிகளில் அரையிறுதியை எட்டிய முதல் ஆசிய அணி என்ற பெருமைக்கு உரித்தானது; 2010-இல் 16-அணிகள் சுற்றை எட்டியது.  மேலும், முதல் இரண்டு ஆசியக் கோப்பைகளை வென்ற பெருமையும் இவர்களைச் சாரும்; அதன்பிறகு, தென் கொரிய அணி ஆசியக் கோப்பையை வென்றதில்லை.

குறிப்புதவிகள்

வெளியிணைப்புகள்
Korea Football Association 
South Korea Red Devils 
South Korea (Korea Republic) FIFA  
ROKfootball - News, info and features on Korean football

மேற்கோள்கள்

தேசியக் கால்பந்து அணிகள்
தென்கொரியாவில் விளையாட்டு
மரகதமணி

கொடுரி மரகதமணி கீரவாணி, (M. M. Keeravani) இந்தியத் திரைப்பட இசையமைப்பாளரும் பாடகருமாவார். இவர் தமிழ்த் திரைப்படங்களில் மரகதமணி என்றும் பிற மொழிகளில் எம். எம். கீரவாணி என்றும் பரவலாக அறியப்படுகிறார். இவர் தெலுங்கு, தமிழ், கன்னடம் , மலையாளம், இந்தி உள்ளிட்ட திரைப்படத் துறைகளில் பணியாற்றியுள்ளார்.

இவருக்கு மரகதமணி, வீடநாராயணா, எம். எம். கீரம் போன்ற புனைப்பெயர்கள் உள்ளன. இவருடைய பல பாடல்கள் பின்னணிப் பாடகர்களான எஸ். பி. பாலசுப்பிரமணியம், சித்ரா ஆகியோரால் பாடப்பெற்றது. 1997இல் சிறந்த இசையமைப்பாளருக்கான தேசிய விருது அன்னமாச்சாரியார் திரைப்படத்திற்காக கிடைத்தது. மேலும் தமிழக அரசு திரைப்பட விருதுகள், ஆந்திர அரசாங்கம் தருகின்ற நந்தி விருது போன்றவற்றை பெற்றுள்ளார். இவரது இசையமைப்பில் வெளிவந்த இரத்தம் ரணம் ரௌத்திரம் (ஆர். ஆர். ஆர்.) திரைப்படத்தில் இடம்பெற்ற நாட்டு நாட்டு பாடல் கோல்டன் குளோப் விருது, அகாதமி விருது ஆகிய விருதுகளை வென்றது.

இவர் தமிழ்த் திரைப்படங்களில் மரகதமணி என்று அழைக்கப்படுகிறார்.

படங்கள்  
இவர் இசையமைத்ததில் மிக முக்கியமான திரைப்படங்கள் 'அழகன்', ' நீ பாதி நான் பாதி' , 'வானமே எல்லை' , 'ஜாதிமல்லி' ஆகியனவாகும். தெலுங்கில் ராஜமௌலி இயக்கத்தில் வெளிவந்த பல படங்களுக்கு இவர் இசையமைத்துள்ளார்.

விருதுகள்  
கீரவாணி 1997 ஆம் ஆண்டு 'அன்னமய்யா' என்ற படத்திற்கு தேசிய விருது பெற்றார். இவர் ஆந்திராவில் வழங்கப்படும் நந்தி விருதை பலமுறை பெற்றிருக்கிறார். தமிழில் 'அழகன்' திரைப்படத்தின் இசைக்காக 1991 இல் தமிழக அரசின் விருதைப் பெற்றார். இவர் பல்வேறு பிலிம்பேர் விருதுகளையும் வென்றுள்ளார்.

மேற்கோள்கள்

வெளி இணைப்புகள் 

1961 பிறப்புகள்
வாழும் நபர்கள்
இசையமைப்பாளர்கள்
தமிழக அரசு திரைப்பட விருது வெற்றியாளர்கள்
தென்னிந்திய பிலிம்பேர் விருதுகளை வென்றவர்கள்
தெலுங்கு மக்கள்
மேற்கு கோதாவரி மாவட்ட நபர்கள்
அகாதமி விருதை பெற்றவர்கள்
அய்யப்பன் (எழுத்தாளர்)

ஏ. அய்யப்பன்(27 அக்டோ 1949 - 21 அக்டோ 2010), நவீனத்துவத்தை சேர்ந்த மலையாள எழுத்தாளர் ஆவார். ஆசான் விருது, கேரள அரசின் சாகித்திய அக்காதமி விருது ஆகியவற்றைப் பெற்றவர். அரசின்மை கோட்பாட்டை சார்ந்த மலையாளக் கவிதைகளில் இவரின் எழுத்துக்கள் முக்கியமானதாக கருதப்படுகிறது.

விருதுகள்
1992 - கனகஸ்ரீ விருது
1999 - கேரள அரசின் சாகித்திய அக்காதமி விருது
2007 - எஸ்.பி.டி. விருது
2008 - அபுதாபி சக்தி விருது
2010 - ஆசான் விருது
2003 - பண்டிட் கே பி கருப்பன் விருது

எழுதியவை
கறுப்பு
மாளமில்லாத்த பாம்பு
புத்தனும் ஆட்டிங்குட்டியும்
பலிக்குறிப்புகள்
வெயில் தின்னுன்ன பட்சி
க்ரீஷ்மவும் கண்ணீரும்
சிறகுகள் கொண்டொரு கூடு
முளந்தண்டின் ராஜயட்சுமாவ்
கல்க்கரியுடெ நிறமுள்ளவன்
தெற்றியாடுன்ன செக்கன்ட் சூசி (ஏ. அய்யப்பனின் நினைவுக்குறிப்புகள்)
பிரவாசியுடெ கீதம்
சித்தரோகாசுபத்ரியிலெ திவசங்ஙள்
ஜயில்முற்றத்தெப் பூக்கள்
பூமியுடெ காவல்க்காரன்
மண்ணில் மழவில்லு விரியுன்னு
காலங்கடிகாரம்

மேற்கோள்கள்

மலையாள எழுத்தாளர்கள்
2010 இறப்புகள்
1949 பிறப்புகள்
எண்டர்ஸ் கேம்

எண்டர்ஸ் கேம் 2013ஆம் ஆண்டு திரைக்கு வந்த அறிவியல் மற்றும் அதிரடி திரைப்படமாகும். இந்த திரைப்படத்தை கேவின் ஹூட் எழுதி இயக்கயுள்ளார். இந்த திரைப்படத்தில் ஆசா பட்டர்பீல்ட், ஹாரிசன் போர்ட், ஹைலி ஸ்டெயின்பீல்ட், வயோலா டேவிஸ், அபிகாயில் பிரெஸ்லின் மற்றும் பென் கிங்ஸ்லி நடித்துள்ளார்கள்.

நடிகர்கள்
 ஆசா பட்டர்பீல்ட்
 ஹாரிசன் போர்ட்
 ஹைலி ஸ்டெயின்பீல்ட்
 வயோலா டேவிஸ்
 அபிகாயில் பிரெஸ்லின்
 பென் கிங்ஸ்லி

பங்களிப்பு

நடிப்பு
 எண்டராக நடித்திருக்கும் ஆசா பட்டர்பீல்ட் திறமையாக நடித்திருக்கிறார். குறிப்பாக தேர்வின் போதும், பயிற்சியின் போதும் திறமையாக செயல்பட்டு வியப்பில் ஆழ்த்துகிறார்.
 படைத்தலைவனாக வரும் ஹாரிசன் போர்ட்டு, ஐரும் கதாபாத்திரத்தில் மிளிர்கிறார்.

இயக்குநர்
 படத்தில் சிறுவர்களை நடிக்க வைத்து அவர்களிடம் திறமையான நடிப்பை வெளிப்படுத்தியிருக்கிறார் இயக்குநர் கோவின் ஹூட்.

ஒளிப்பதிவு மற்றும் இசை
டொனால்ட் ஒளிப்பதிவில் விண்வெளியில் நடக்கும் பயிற்சி விளையாட்டு பார்ப்பவர்கள் கண்களுக்கு விருந்தூட்டுகிறது. ஸ்டீவ் ஜப்லோன்ச்கின் இசையும் மற்றும் பின்னணி இசையும் படத்திற்கு மேலும் பலம்.

வெளியீடு
ஜேர்மன் நாட்டில் ஒக்டோபர் 24ம் திகதி 2013ம் ஆண்டு இத்திரைப்படம் வெளியானது மற்றும் நவம்பர் 1ம் திகதி 2013ம் ஆண்டு அமெரிக்கா மற்றும் கனடாவில் வெளியானது.

தமிழில்
பிப்ரவரி 7ம் திகதி 2014ம் ஆண்டு தமிழ் மற்றும் ஆங்கிலம் மொழிகளில் இந்தியாவில் வெளியானது.

குறிப்புகள்
 எண்டர்ஸ் கேம்
 ஒரு திரைப்பட மங்கோலியர் ரைசிங்

வெளி இணைப்புகள்
 

2013 ஆங்கிலத் திரைப்படங்கள்
2014 ஆங்கிலத் திரைப்படங்கள்
அமெரிக்கத் திரைப்படங்கள்
லயன்ஸ் கேட் என்டேர்டைன்மென்ட் திரைப்படங்கள்
ஆங்கிலத் திரைப்படங்கள்
நூலட்டை விடுபட்ட நூல்கள்
அறை எண் 305ல் கடவுள்

அறை எண் 305ல் கடவுள் 2008இல் வெளிவந்த தமிழ் திரைப்படமாகும். இதனை சிம்புதேவன் இயக்கியிருந்தார். சந்தானம், கஞ்சா கறுப்பு, பிரகாஷ் ராஜ், மதுமிதா, ஜோதிமயி ஆகியோர் முக்கிய கதாப்பாத்திரங்களில் நடித்திருந்தனர். இயக்குநர் ஷங்கரின் எஸ். பிச்சர்ஸ் இப்படத்தினை தயாரித்திருந்தது.

நடிகர்கள் 
 பிரகாஷ் ராஜ்
 சந்தானம்
 கஞ்சா கறுப்பு 
 ஜோதிமயி
 மதுமிதா 
 சம்பத் ராஜ்
 ராஜேஷ் 
 எம். எசு. பாசுகர் 
 மதன் பாப்
 இளவரசு 
 தலைவாசல் விஜய்
 கொச்சி ஹனீஃபா
 டெல்லி கணேஷ் 
 ஆடுகளம் நரேன் 
 குயிலி 
 காதல் சுகுமார்
 சசி

இசை 

இத்திரைப்படத்திற்கு வித்தியாசாகர் இசையமைத்திருந்தார்.

மேற்கோள்கள்

வெளி இணைப்புகள் 
 http://www.indiaglitz.com/channels/tamil/trailer/9364.html
 Listen to Songs 

இந்தியத் தமிழ்த் திரைப்படங்கள்
2008 தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
பிரகாஷ் ராஜ் நடித்த திரைப்படங்கள்
சந்தானம் நடித்த திரைப்படங்கள்
ராஜேஷ் நடித்த திரைப்படங்கள்
தலைவாசல் விஜய் நடித்த திரைப்படங்கள்
டெல்லி கணேஷ் நடித்த திரைப்படங்கள்
எம். எசு. பாசுகர் நடித்த திரைப்படங்கள்